Diari Oficial de la Generalitat Valenciana


Sumari del DOGV 7410, del 25-11-2014 (2014/10800)

Notificació d'informació prèvia en relació amb l'inici del procediment de regularització o d'extinció de la Fundación E Familias Solidarias de la Comunitat Valenciana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   7410

Data del DOGV
:   25-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10317


Organisme emissor
:   Conselleria de Governació i Justícia

Tipus de document
:   Anunci

Notificació d'informació prèvia en relació amb l'inici del procediment de regularització o d'extinció de la Fundación E Familias Solidarias de la Comunitat Valenciana. [2014/10600]  
Per acord de la Secretària Autonòmica de Justícia de data 27 d'octubre de 2014 s'ha disposat l'obertura d'un període d'informació prèvia en relació amb els extrems que a continuació s'exposen.  
A la vista de les dades que es troben en el Registre de Fundacions de la Comunitat Valenciana, es desprén que la Fundación E Familias Solidarias de la Comunitat Valenciana té pendent d'esmenar els comptes relatius als exercicis econòmics 2009 i 2010 i els plans d'actuació de 2012 i 2013 (els requeriments han sigut tornats reiteradament pel servici de Correus), i no ha complit amb l'obligació legal de retre comptes dels exercicis 2011, 2012 i 2013, ni de presentació del pla d'actuació per a l'exercici 2014, ni ha justificat, en conseqüència, l'aplicació dels recursos econòmics de la fundació als fins fundacionals, i ha incomplit amb això en les obligacions establides en els articles 16, 19.5, 20 i 21 de la Llei 8/1998, de 9 de desembre, de Fundacions de la Comunitat Valenciana i concordants de la Llei 50/2002, de 26 de novembre, de Fundacions.  
  
No es té constància, per part del Protectorat de Fundacions de la Generalitat del seu funcionament, ni tampoc del compliment de fins fundacionals, i el Patronat de la Fundació no ha formulat sol·licitud de modificació estatutària, fusió o extinció d'esta per impossibilitat de realització del fi fundacional o un altre motiu, i s'incomplix amb això el que preveuen els articles 29, 30 i 31 de la Llei 50/2002, de 26 de desembre, de Fundacions.  
Estes omissions determinen la procedència que el Patronat inicie les gestions per a regularitzar la situació legal de la fundació o, si a això pertocara, sol·licitar la seua modificació estatutària, fusió o extinció d'acord amb el que establix la normativa vigent, i el Protectorat, a falta d'això, podrà instar la corresponent resolució judicial d'extinció.  
  
Per no haver-se pogut practicar la notificació personal d'este acte administratiu, procedix la seua publicació en el Diari Oficial de la Comunitat Valenciana, així com en el tauler d'edictes de l'Ajuntament en el seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'indicarà que a l'efecte del seu coneixement íntegre i constància d'este, la persona interessada, podrà personar-se en el termini de deu dies, a comptar des de l'endemà de la publicació d'este anunci en el Diari Oficial de la Comunitat Valenciana, o de l'exposició en el tauler d'edictes de l'Ajuntament corresponent, en el Servici d'Entitats Jurídiques de la Conselleria de Governació i Justícia, carrer Castán Tobeñas número 77, torre 4, de València.  
Així mateix, es concedix un termini de quinze dies, comptats a partir de l'endemà d'esta publicació o de la personació, si és el cas, perquè d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, es puguen al·legar i presentar els documents o justificacions que s'estimen convenient.  
  
Persona interessada: Enrique Fernando Palazón Granchel.  
Últim domicili conegut: desconegut.  
Acte: informació prèvia en relació amb l'inici del procediment de regularització registral o d'extinció de la fundació.  
  
València, 10 de novembre de 2014.- El secretari autonòmic de Justícia: Antonio Gastaldi Mateo.